text: Quant Cléomadès oye ot
   Ceste raison, forment li plot
   Que chascuns des rois revenroit
   Quant ses peres les manderoit.
   Après, sans longue demorée,
   A s'aventure parcontée :
   Comment sus la tour s'arresta
   Et comment à mengier trouva,
   PageV01P130
   Et comment il trouva dormant
   La bele fille au roi Carmant;
   Et tout ainsi qu'il l'esveilla,
   Et comment il s'en acointa,
   Et comment li rois le fist prendre,
   Et comment fu jugiez à pendre,
   Et comment leur fist entendant
   Que fées l'aloient portant,
   Et comment il les amusa
   Tant que par son sens eschapa.
  